
\  , 

beret  confecrari.  Non  opis  ejl  meae ,  nec  forfitan  unquam  e- 
rit  ea  aliter,  quam  grates  tibi  perfolvendo  meritiffimas,  pcn- 
fare  ;  mihi  vero  nunquam,  dum  vita  JupereJl,  e  memoria  ex¬ 
cident,  Populo  Britannico  felix,  et  parte  ab  omni  beatus,  diu 

interfis,  et  patriae  feculoque  labent  i  a  jufo  et  retto  nulla  arte 

/  « 

Dissertatio  medica, 


INADGURALIS; 

; 


D  F. 


Typho  Graviore  Petechiali. 


l^J^OSOLOGI  plerumque  exanthematis 
i-  petechias  accenfuerunt,  quod,  utpote 
quae  femper  fymptomaticae  nunquam  idi¬ 
opathicae  fint,  et  humores  ad  putredinem 

i 

vergere  oftendant,  parum  idoneum.  Cum 
typhum  graviorem  comitentur,  fub  eo  com¬ 
prehendendae 

Quem  morbum  depingere  aggredior,  is 
hoc  tempore  non  aeque  frequenter,  ac  o- 

A  lim, 


*  Vid  Synop.  Nofol.  Method.  Cei.  Culleni  C^rd.  III. 
p.  130.  et  71. 

lim, '  invadere  folet.  Domus  enim  hodi-* 
ornae  laxiores  funt,  et  meliorem  perflatum 
habent.  Ratio  quoque  munditiae  vefti- 
mentorum  et  totius  cultus  major  habetur. 
Ad  hoc,  multo  plus  olerum  faccharique  ho¬ 
die  adhibetur.  Febres  igitur,  humorum  ad 
putredinem  proclivitate  ftipatae,  apud  pau¬ 
perculos,  quam  opulentos,  multo  faepiusv 
femet  oftendunt.  Quolibet  modo,  velut 
cibi  inopia,  venere,  vigiliis,  evacuationibus, 
ftudio  interifiore,  fimilibufque  debilitati, 
morbo  magis  patent. 


. 

■ 

r-  *  f  \ 

HISTORIA  MORBI, 


Primum  languoris  et  inertiae  fenfum,  fi 
corpus  dimovere  incipit,  conqueritur  aegro¬ 
tus.  Ofcitatur  pandiculans.  Deinde  hor¬ 
ror  certus  notatur,  qui  ad  frigus  ufque  au¬ 
getur,  quod  excipit  calor,  et  nonnunquam 
fudatio.  Ab  mitio  morbi  ufque,  fubeft  max- 

.  ima 


s 


PETECHIALI, 

ima  debilitas.  Caput  dolet;  univerfum 
corpus,  praefertim  artus,  invadunt  dolores; 
accedit  naufea  et  nonnunquam  vomitio. 
Ictus  arteriarum  debiles,  plerumque  fre¬ 
quentes.  Speciem  prae  fefe  variam  fert  li¬ 
rina,  modo  pallida  et  cruda,  modo  rubra 
et  turbida.  Sanguinem  hoc  morbi  tempore 
detradum  nonnunquam  tegit  crufta  coria¬ 
cea  albida.  Sitis  magnopere  urget.  Lin¬ 
gua  plerumque  fordibus,  faepe  crufta  nigra 
cooperta.  Appetentia  cibi  ex  toto  ceftat. 
Pervigilium  et  delirium  fubftant ;  fomnus, 
fi  aliquando  forte  obrepit,  non  reficit ;  cor¬ 
pus  in  ledo  huc  illuc  conftanter  agitatur. 
Vultus  non  amplius  vividus.  Oculi  ple¬ 
rumque  rubefcunt  et  inflammantur.  Sufpi- 
rat  aeger,  et  praecordia  ei  opprimuntur. 
Lingua  arefcit,  et  tandem  nigrefcit,  aliqua 
ex  parte  fifla.  Labia  et  dentes  fordibus 
tenacibus  fuccinguntur.  Tota  corporis  fu- 
perficies  odorem  cadaverofum  emittit.  Tem¬ 
pore  morbi  incerto,  plerumque  a  quarto 
ad  diem  decimum  quartum,  rubrae,  lividae, 
nigraeve  maculae,  pulicum  morfus  refe- 

j 

rcntes, 

rentes,  quae  vulgo  petechiae  appellari  fo~ 
lent,  in  pedore,  fed  plerumque  in  partibus 
extremis,  femet  oftendunt.  Haec  eruptio 
vero  morbum  non  levat.  Ea  eft  omnium 
membrorum  debilitas,  ut,  motu  leviffimo 
adhibito,  fyncope  periclitetur  accedere.  Au¬ 
ditus,  morbo  recentiore  fere  infigniier  acu¬ 
tus,  nunc  amittitur,  aures  tinniunt,  fudor 
frigidus  et  vifcidus  certis  in  partibus  cor¬ 
poris,  velut  in  facie,  cervicibus,  vel  pedore, 
prorumpit,  dum  reliquae,  potiffimum  ex¬ 
tremae,  admodum  aridae  manent. 

f  i 

Pullus  arteriarum  nunc  adeo  debiles  tre- 

4  * 

mulique  evadunt,  ut  nequeant  numerari. 
Vox  intremit,  vel  fenfa  animi  parum  e- 
nunciat. 

iEgrotus  flocco.s,  vel  in  ftragulis  eminen¬ 
tia,  aflidue  carpit.  Spiritus  difficilis,  et 
non  abfque  fonitu,  fufpirio,  vel  nonnun- 
quam  fingultu,  trahitur.  Extrema,  ut  un¬ 
gues  et  digiti,  livefcunt.  Petechiae  e  ru¬ 
bris  nigrae  fiunt,  et  anima  non  parum  foe¬ 
tet.  Sudores  foetidi  erumpunt,  et  ftercus 
odorem  intolerandum  emittit.  Sphinderes 

refolvuntur, 


s 

refolvuntur,  et  faeces  et  urina  aegro  nolenti 

excernuntur.  Subfultus  tendinum,  et  de- 

mum  convulfiones  accedunt,  et  mors  tan- 

* 

dem  graviflima  fupra  pofita  ad  finem  per¬ 
ducit. 


DIAGNOSIS. 

c.r  j  v  i  :  .  ;  . .  ;  r 

•  ■  ,  .  •  »  r  ,  *>;  .  •*.  *  i  ■*» 

i 

Hunc  morbum  a  fynocha,  vel  febre  in¬ 
flammationem  habente,  fecernunt  animus 
demiffus,  i£tus  arteriarum  debiles,  totius 
corporis  infirmitas,  petechiae,  fanguis  dif- 
folutus,  excreta  ad  putredinem  vergentia ; 
a  typho  petechiae  folae,  et  figna  fere  uni- 
verfa  graviora. 

.  ,  * ’  i  ..  * ...  ' i  i 

Signa  quae  exitum  morbi  fauflum  promittunt . 

,  i  i 

Haec  plerumque  incerta.  Caeterum,  fi 
delirium  mite,  vires  parum  convulfae,  nul¬ 
la  anxietas,  cutis  mollis,  lingua  fordium 
expers  et  fiumida,  pulfus  arteriarum  pleni¬ 
ores  et  validiores  evadunt ;  fi  tremor,  ftu- 

por, 

por,  et  alia  figna  cerebri  male  affe&i  propria 
imminuuntur;  fi  petechiae  rubefcunt,  ae¬ 
grotum  ad  fanitatem  redu&um  iri  fpes  non 

,«  rY'  *  i ' 

parva  affulget.  Surditas,  undecunque  ori¬ 
atur,  faluti  effe  creditur. 

Signa  quae  malum  fore  ofendunt . 

Ea  autem  fequuntur  tanta  debilitas,  ut 
aeger  nequeat  decumbere,  artus  extenfi, 
corpus  movendi  difficultas  et  fyncope,  vox 
mutata  et  debilitata ;  fpiritus  difficilis,  et 
motu  leviffimo  adau&us ;  facies  collapfa, 
pulfus  arteriarum  languidi,  extremorum  fri¬ 
gus,  fudores  frigidi  et  oculorum  nonnun- 
quam  diflortio,  vifus  duplex,  motus  fyfte- 

matis  nervofi  abnormes,  coma,  delirium, 
linguae  tremor.  Si  hic  manet,  totumque 
corpus  convellitur,  mors  brevi  fubfequi- 
tur. 


C  AUSjE 

•  -f  r  ,  i  i  •  0  '  V  ? 

*  J  i  »  •  *  >  .  .1  -•  >  •+  '  1  i  M  '  ,  J  .  J  '  *  J 

CAUSiE  REMOTA. 

t  *  •  *  » 

Inter  has  autem  f  imprimis  enumeranda 

funt  effluvia  illa  nociva,  quae  corpus  hu¬ 
manum  fanum  morbidumve  exhalat.  Ea 
raro  nocent,  fi  aeri  admifceantur,  et  hoc 
modo  diffipentur.  Si  vero  circa  corpus  .re¬ 
tineantur,  vel  in  locis,  ad  quae  aer, non  li¬ 
bere  adfpirat,  accumulentur,  dotes  quam 
maxime  peltiferas  fibi  adipifcuntur.  Viri¬ 
bus  autem  hujufcemodi  inftrudta  morbum 
facillime  movent. 

Quae  contagio  vero  a  fomite,  veluti  ftra- 
gulis,  veftimentis,  &c.  oritur,  quam  quae 
recens  a  corpore  humano  proficifcitur,  ma¬ 
gis  virulenta  et  nociva,  forfitan  quod  ac¬ 
cumulata  fuit  et  aliquantum  fermentationis 
fubiit.  Loca,  ubi  haec  contagio  maxime 
virulenta  redditur,  funt  carceres,  caftra,  na¬ 
ves,  et  fimilia.  Reliquis  caufis,  quae  hunc 
morbum  movere  dicuntur,  annumerantur 

aer 


i 


8  DE  TYPHO  GRAVIORE 


aer  vaporibus  foedis,  a  fubftantiis  diverfis 
ortis,  corruptus,  miafmata  a  rebus  anima¬ 
libus  putrefcentibus  aquave  ftagnante  pro- 
ficifcentia,  aer  calidus  et  humidus.  Hu- 
midus  enim  aer,  quod  e  fpiraculis  cutaneis 
conftanter  excernitur,  fupprimit,  quod  in 
corpore  retentum,  utpote  quod  fua  natura 
valde  putrefcens  fit,  ut  maffa  humorum 
novo  et  infolito  feptico  fermento  vitietur 
facit.  Calidus  vero  aer  putredini  manifef- 
tiffime  favet. 

Hunc  morbum  quoque  faciunt  perfpi- 
ratio  veftimentis  humidis  obftrudla,  affec¬ 
tus  animi,  ut  moeror,  metus,  &c.  intem¬ 
perantia  ;  exinanitiones  nimiae,  alvi  purga¬ 
tione,  fudatione,  fanguinis  detra&ione  fac¬ 
tae;  ftudium  protra&ius  et  intenfius,  quod¬ 
cunque  denique  corpori  vires  convellit. 
Caeterum,  admodum  probabile  eft,  haec  om¬ 
nia,  quae  enumeravi,  cum  humana  conta¬ 
gione  tantum  conjungi,  et  adionem  hujus 
in  morbo  concitando  promovere. 


CAUSA 

CAUSA  PROXIMA. 

» 

« 

Caufam  hujufce  morbi  proximam  pro 
certo  detegere  in  primis  difficile.  Conta¬ 
gio*  quae  morbum  excitat,  maffam  fangui- 
nis  ingrefla  in  humores  in  morem  feptici 
fermenti  agere,  et  ut  ad  putredinem  ver¬ 
gant  facere  videtur,  ut  teftantur  anima  foe¬ 
tida,  odor  gravis  a  corpore  et  excretis  pro- 
ficifcens,  fanguis  venis  detradtus  cogi,  ut 
folet,  recufans,  vibices,  et  petechiae.  Quae 
omnia  quidem  proclivitatem  ad  putredinem 
maflae  humorum  inefle  plane  demonftrant. 
Utrum  vero  haec  necne  pro  caufa  proxima 
debeat  haberi,  ignoro.  Multi  eam  in  fpaf- 
mo  fuperficiei  corporis  confiftere  opinantur. 
Senfus  frigoris  quidem  a  fpafmo  vaforum 
extremorum  manifefte  pendere  videtur. 


B 

QUORUNDAM  SIGNORUM  RATIO. 


Doloris  capitis.—  Hic  faepe  affedum  ven¬ 
triculi  prq  caufa  remota,  et  vafa  forfitan 

I 

capitis  fanguine  nimis  turgida  pro  caufa 
proxima,  habere  videtur. 

Affectionum  * vlfus  et  auditus . — -Hi  faepe 
cb  nimium  forfitan  fanguinis  curfum  ad  o~ 
culos  aurefque  fadtum  acutiffimi,  ob  vi¬ 
res,  contra,  toti  fyftemati,  potiffimum  ner-* 
vofo,  convulfas  et  infractas,  admodum  he¬ 
betes  evadunt. 

Petechiarum. — Hae  ab  humoribus  ad  pu¬ 
tredinem  proclivibus,  vel  revera  forfitan  dif- 
folutis,  proficifcuntur. 

Delini.' — Hoc  duplex  effe  poteft.  Li¬ 
num  a  collapfu  vel  vi  fyftematis  nervofi  im¬ 
minuta  ;  alterum,  quod  nonnunquam,  fed 
nimis  frequenter,  hoc  in  morbo  oritur,  ab 
impetu  fanguinis  ad  cerebrum  au£to  pen¬ 
det.  Hoc  ferox ,  illud  mite ,  appellatur,  Cae- 
terum,  delirium,  me  judice,  ab  aliquo  quo¬ 
que  poteftatis  nervofae  in  febre  motu  obnormi 

de*» 

deduci  videtur  ;  quoniam  fanguinis  motus 
faepe,  ob  exercitationem,  mirum  in  modum 
intenditur  citra  ullum  vel  minimum  deli¬ 
rium. 

j Diarrhoeae, — 'Finem  morbi  verfus  diai~ 
rhoea  nonnunquam  invadit.  Haec  ab  hu¬ 
moribus  ad  putredinem  nimis  vergentibus, 
et  curfu  eorum  canalem  ad  alimentarium 
fado,  oriri  videtur.  Caeterum,  ab  emeticis 
et  purgantibus,  quoque  lub  initium  morbi, 
negledis,  faepe  forfitan  pendet  ;  unde  ma¬ 
teria  acris  in  ventriculo  et  canali  alimenta¬ 
riis  retinetur,  putrida  evadit,  et  ita  intefli- 
na  irritat,  adeo  ut  diarrhoea  periculofiffima 
moveatur.  Quinetiam  forfitan  materia  a- 
cris  per  vafcula  ladea  abforpta,  et  in  maf- 
fam  fanguineam  deveda,  novum  fermen¬ 
tum  fepticum  morbo  adjicere,  vimque  ejus 
intendere  poteft.  Si  dianhoea  pergit,  cor- 
pufque  magna  ex  parte  nutriri  impedit,  ta¬ 
lis  debilitas  brevi  oritur,  qualis  citius  feri- 
ufve  morte  finiri  confuevin 

Haemorrhagiaru7n>'~~1r{&t>  fi  hoc  in  mor¬ 
bo  incidunt,  a  diffolutione,  putredine,  et 

acrimonia 

acrimonia  forfitan  maflae  fanguinis,  profi- 
cifcuntur. 

.  (  i 

PROPHYLAXIS. 

Quo  morbo  venire  periclitanti  efficaciter 
occurratur,  caufae  remotae  diligenter  fu¬ 
giendae. 

1.  Cura  adhibenda,  ne  contagio  in  cor¬ 
pus  recipiatur. 

2.  Corpus  adeo  cuftodiendum,  ut  con¬ 
tagioni  queat  obfiftere. 

Quaecunque  ad  putredinem  faciendam 
poffunt  conferre,  ea  a  domibus,  ubi  fani  de¬ 
gunt,  longe  removeantur.  Neminem  fugere 
poteft,  loca,  ubi  quilibet  morbus  epidemice 
graffatur,  effe  evitanda  et  fugienda ;  et  ad  eos, 
qui  eodem  laborant,  non  temere  accedi  de¬ 
bere.  Si  haec  praecepta  nequeant  fervari, 
vel  neglefta  fmt,  animus  aegroti  fumma  fpe 
foveatur,  gravitafque  morbi,  quantum  fieri 

poffit, 

poffit,  elevetur  necefle  eft;  quoniam  timor 

*  V  f  f  „ 

reliquique  affe&us,  qui  animum  contriflant, 
adtioni  contagionis  non  parum  auxiliantur. 
Corpus  diaeta  nutriente,  fed  non  admo¬ 
dum  plena,  utpote  quae  irritabilitatem  cor¬ 
poris  augeat,  et  operationi  contagionis  fa¬ 
veat  ;  ufu  vini,  potiffimum  rubri  Lufitani, 
quod  vim  antifepticam  habet  maximam, 
liberali,  et  liquoribus  fpirituofis  modice  ad¬ 
hibitis,  firmetur.  Quodcunque  idem  debili¬ 
tat,  id  curiofe  vitetur,  ut  intemperantia, 
venus  nimia,  affe&us  animi  trifles,  quales 
funt  timor,  moeror,  reliquique  idem  genus. 
Si  contagio  adeft,  antifeptica,  velut  cortex 
1'eruvianus,  vinum  rubrum  Lufitanum, 
camphora,  &c.  adhibeantur.  His  accedat 
exercitatio.  Summa  munditiae,  quantum 
et  vefles  et  flragula  fpedtat,  ratio  habeatur. 
Aer  purus  et  frigidus,  qui,  in  hoc  flatu  re¬ 
rum,  plurimum  folet  prodefle,  ad  omnes 
domuum  partes  libere  adfpiret.  Vapores 
aceti,  vel  aliorum  antifepticorum,  per  cubi¬ 
cula  et  domos  diffundantur.  Conflet  vi£tus 
par§  major  ex  frugibus,  &c.  iifque  quam 


maxime 

maxime  recentibus ;  aliquantum  vera  cibi 
animalis  (qui  tamen  femper  debet  efle  a  pu¬ 
tredine  alieniflimus)  neceflarium  erit  ad  vi¬ 
res  corporis  fuftinendas.  Animalium  cada¬ 
vera,  cum  primum  incipiunt  putrefcere, 
humentur.  Nec  merces  veltefve  infe&ae 
aeri  prius  objiciantur,  quam,  in  morem 
cubiculorum  contagione  vitiatorum,  loco  in 
claufo  ex  fulphure  fuerunt  fuffitae.  Om¬ 
nia  veftimenta  lintea  vel  alia  infe&a  non  in 
aquam  calidam,  ne  vapores  inde  oriundi 
noxae  fint,  conjicienda ;  fed  aliquot  per 
horas  frigida  vel  lixivio  faponaceo,  ut  for- 
des  hoc  modo  tollantur,  diligenter  mace¬ 
randa. 


RATIO  MEDENDI. 

E  fignis  in  hiftoria  morbi  fupra  compre- 
henfis  debilitatem*  et  ad  putredinem  procli¬ 
vitatem,  maxime  urgere,  plui  imumque  peri¬ 
culi  habere,  conflat.  Igitur  forfitan  quatuor 

medendi 


medendi  confilia  fequentia  idonea  efle  vi¬ 
debuntur. 

I.  Spafmum  vaforum  extremorum  tollere. 

A  * 

II.  Magnum  fanguinis  impetum  fub  initi¬ 

um  moderari,  quod  omiflum  pro- 
greflum  putredinis  accelerat. 

III.  Vigorem  corpori  univerfo  reddere. 

r 

IV.  Putredinem  humorum  corrigere.. 

Quae  medicamenta,  aliaque  remedia  ad¬ 
hibenda,  ea  tabula  in  fequente  proponun¬ 
tur. 

I.  Spafmum  vaforum  extremorum  tollere, 
Hoc  autem  praeftant, 

A.  Interna,  quae  funt. 

a.  Ea  remedia,  quae  curfum  humorum 
fuperficiem  verfus  faciunt,  velut 

a .  Diluentia, 

b .  Sales  medii, 

* 


c .  Sudo- 

c.  Sudorifica, 

d .  Emetica. 

b.  Remedia  antifpafmodica  diCta0 
B.  Externa,  velut 

a.  Epifpaftica, 

b.  Balneum  calidum. 

»u  'i  v  •' . 

II.  Magnum  fanguinis  impetum  moderari, 

A.  VenaefeCtione. 

* 

III.  Vigorem  univerfo  corpori  reddere,  vel 

caufas  debilitatis  tollere,  vel  effecti¬ 
bus  ejufdem  occurrere.  Hoc  au¬ 
tem  fit, 

ACtionem  cordis  et  arteriarum  fuftentan- 
do  et  augendo : 

i  i  u 

A.  Tonicis,  ut 

a.  Frigore, 

b.  Tonicis  medicamentis,  quae  funt 
vel  a .  Foffilia,  ut  faccharum  fatur- 

ni,  &c. 

vel  b .  Vegetabilia,  ut  cortex  Peru- 
vianus. 


B.  Sti- 


B.  Stimulantibus,  velut 

a .  Aromatis,  &c. 

< 

b .  Vino. 

>  ,  9 

IV.  Putredini  humorum  occurrere,  vel  e- 
andem  corrigere.  Hoc  fieri  potefi, 
i.  Cavendo  ne  putrida  vel  putrefcentia 
corpori  admoveantur,  aut  in  id  re¬ 
cipiantur. 

A.  jEgrotum  e  locis  aere  corrupto 

repletis  removendo. 

B.  Effluviorum  aegri  ipfius  accumu¬ 

lationem  vitando ; 
a.  Aere  puro  et  frigido  in  cubicu¬ 
lum  conftanter  admiflo. 
fi.  Stragulis  indufiifque  frequenter 
mutatis. 

c.  Excretis  diligenter  et  cito  fub- 

latis, 

d.  Ciho  animali  evitato. 

2,  Putrida  aut  putrefcentia,  quae  jam 
in  corpore  fubfunt,  foras  exp.el- 

c  > 

lendo  ; 

A.  Inteftina  frequenter  evacuando. 

C  B.  Excre- 


I 

B.  Excretioncs  perfpirationis*  et  uri¬ 
nae  fuftinendo, 

a.  Diluentibus, 

b.  Salibus  Mediis. 

3.  Putrida  aut  putrefcentia,  quae  in 

corpore  manent,  et  expelli  neque¬ 
unt,  corrigendo  : 

A.  Diluentibus,  ut 

a.  Aqua  frigida  per  fuccum  limo- 

num,  acidumve  potius  vitrio- 
licum,  grata  reddita,  vel  aere 
fixo  quam  maxime  repleta. 

b.  Succo  pomorum,  aurantiorums 

&c. 

Si  hic  comparari  nequit, 

c.  Cerevilia  tenui. 

B.  Aere  fixo  in  alvum  forma  ene- 

matum  immiffo. 

a.  Frigida  antifepticis  imbuta  fu- 
perficiei  corporis  applicata. 

4.  Putredini  ulteriori  obfiflendo,  vel 

effectibus  ejus  occurrendo,  quod 
tonum  vaforuin  medicamentis  to- 
nicis  fuftentando  fit. 

De 

De  multis  vero  horum  remediorum  fufi- 
us  dicere  non  inutile  erit,  quo  melius  in- 
telligantur  variae  eorum  vires  atque  idonea 
adrninifiratio.  Primum  autem  de  aere  pu¬ 
ro  et  frigido,  qui  in  hac  febre  efficaciffi- 
mum  remedium  eft,  differetur.  Feneflrae 
forefque  cubiculi  aegrotantis  interdiu,  vel 
faepe  etiam  no&iu,  apertae  teneantur,  ut 
aera  frigidum  infpiret.  Cubiculum  Iit  am¬ 
plum,  et  quam  pauciilimi  aegrum  invifant, 
ut  aer  femper  talis  fit,  qualis  eum  refrige¬ 
ret  et  reficiat.  Stragulis  levibus  tegatur 
aeger.  Si  in  hanc  medendi  viam  proceda¬ 
tur,  plus  in  morbum  poterunt  reliqua  me¬ 
dicamenta  tonica.  Aer  autem  frigidus 
vim  tonicam  potentiffimam  habet,  vigorem 
tonumque  univerfo  corpori  conciliat,  deli¬ 
rium,  fpiritum  difficilem,  et  alia  figna  peri- 
culofa,  levat.  Non  tantum  aer  frigidus,  fed 
aqua  frigida,  vel  fimplex,  vel  antifepticis, 
ut  aceto,  imbuta,  adhiberi,  eaque  totum 
corpus  lavari  poteft.  In  hanc  curandi 
viam  in  Silefia  et  nonnullis  aliis  regioni¬ 
bus,  et  a  Dodtore  Shreiber,  Nofocommii 

Petribur- 

Petriburgenfis  medico,  feliciter  fuit  procef- 
fum  ;  caeterum  apud  Britannos  pauciffima 
hujufce  medendi  rationis  pericula  fa£ta. 

Proximus  frigus  applicandi  modus  eft 
potus  frigidus.  Hunc  ex  aqua  pura,  vel 
decocfto  hordeaceo  vel  avenaceo,  apte  com¬ 
pones,  et  tantum  acidi  vitriolici,  fuccive  li- 
inonum,  quantum  eum  acore  grato  imper¬ 
tiatur,  ei  admifcebis.  Liquor  hujufmodi 
aegrotanti  in  primis  gratus  eft.  Frigida  in 
ventriculum  accepta  poteftatem  tonicam 
fingularem  habet,  et  aftionem  cordis  et  ar¬ 
teriarum  intendit ;  fed  in  quibufdam  in¬ 
flammationibus,  aut  graviore  tantum  dia- 
thefi  phlogiftica  fubftante,  nocere  videtur. 
In  hoc  morbo  vero,  ubi  nullus  ad  cerebrum, 
pulmones,  &c.  impetus  fanguinis  fit,  quam 
maxime  prodeft.  Liberaliter,  et  ad  libi¬ 
tum  aegroti,  detur.  Namque  fecretiones 
et  excretiones  auget  ;  tonum  ventriculo  et 
inteftinis,  et  per  confenfum  illius  proprium 
corpori  univerfo  comparat,  et  brevi  per 
organa  diverfa  excernentia  e  corpore  ex¬ 
pellitur.  Omnia  acria  et  putrefeentia  di¬ 
luit 

luit  et  corrigit,  et  ut  e  primis  viis  evacuen¬ 
tur  facit. 

De  diaeta  proximum  eft  ut  dicamus. 

Hoc  in  morbo,  ob  debilitatem  et  humo¬ 
res  ad  putredinem  pronos,  alimentum  ma¬ 
gis  nutriens,  quam  aliis  in  febribus,  adhi¬ 
beri  poteft. 

Res  animales  tamen,  quanquam  pluri¬ 
mum  nutrimenti  continent,  quia  putredi¬ 
nem  adaugent,  hoc  in  morbo  vitandae. 
Farinacea  igitur  magis  idonea  videntur, 
fcilicet,  quae  ifto  incommodo  plane  carent, 
et  fatis  fere  nutrimenti  praebent  ;  et  aliae 
quoque  bene  multae  fruges,  variae  nimi¬ 
rum  radices  efculentae,  et  olera,  fed,  prae 
omnibus,  varii  frudtus  maturi,  qui  cibo  fi- 
mul  atque  remedio  funt  aegrotantibus,  cor¬ 
pus  refrigerant,  fitim  fedant,  vires  gratiffi- 
me  reficiant,  alvum  leniter  foivunt,  humo¬ 
rum  acrimoniam  corrigunt,  et  putredini 

fortiter  obftant. 

$ 

Lux,  fonitus,  et  fimilia  irritamenta,  quia 
aegrotum  turbant,  fomnumque  arcent,  et 
quia  organa  vifus  et  auditus  nonnunquam 

nimis 

nimis  acuta  evadunt,  infigni  noxae  fint  o- 
portet.  Caeterum,  in  quibufdam  delirii  ex¬ 
emplis,  lucem  ad  aegrum  admittere,  ali¬ 
quando  commodo  non  parvo  fuifle  vifum 
eft. 

Qui  affe&us  animum  contriftant,  ii  dili¬ 
genter  fijgiendi.  Animum  aegrotantis 
fumma  fpe  fovere,  et,  quantum  fieri  po- 
teft,  exhilarare,  fummi  eft  momenti.  Si  e- 
nim  ei  fit  perfuafum,  morbum,  quo  labo- 
rat,  multum  periculi  habere,  vires  ei  faepe 
adeo  concidunt,  ut  auxilium  ferre  medici- 
na  fruftra  conetur. 

Epifpaflica. — De  modo,  quo  epifpaftica 
in  corpus  agunt,  inter  medicos  acriter  fuit 
certatum.  Ex~effe£tibus  quos  edunt,  pro¬ 
pe  partes  inflammatas  admota,  concludi 
poteft,  ea  curfum  fanguinis  mutare,  et  fic 
evacuatione  feri  quam  faciunt  partes  labo¬ 
rantes  relaxare,  et  igitur  in  morem  anti- 
fpafmodicorum  agere.  Vis  eorum  ftimu- 
latrix  brevi  ceflat  ;  namque  remotis  et  fero 
effufo,  vafa  turgida  nimia  humorum  copia 
mox  levantur,  fpafmufque  tollitur.  Effec¬ 

tus  cantharidum  in  maffam  fanguinis  nul¬ 
lius  momenti  effe  videntur  ;  quantitas  e- 
irim  tam  exigua  in  maffam  tam  largam  ab- 
forptione  devedta  vix  ullam  mutationem 
facere  poteft.  Hoc  in  morbo  epifpaftico- 
rum  applicatio  attentionem  fummam  requi¬ 
rit.  Quo  propius  laborantem  partem 
applicantur,  eo  magis  prodeffe  folent. 
Si  delirium  ferox  adeft,  quod  indicant  do¬ 
lor  capitis  gravis,  rubor  faciei  et  oculorum, 
lucis  fonique  intolerantia,  pervigilium,  o- 
culi  ex  orbitis  fuis  quafi  protrufi,  acuta  py- 
rexia,  epifpafticum  capiti  tonfo  fuperim- 
pofitum,  in  morbum  multum  poteft.  Tem¬ 
poribus  admotum,  dolorem  capitis  acutum 
levat.  Cum  ftupor  tarde  accedit,  diuque 
manet,  nifi  hic  ingens  et  aegrotus  fere  in¬ 
excitabilis  fuerit,  aliaque  mala  figna,  puta 
cerebri  opprefli,  adfuerint,  epifpafticis 
potius  abftinendum  ;  in  hoc  enim  ftatu,  ae¬ 
grotum  naturae  concredere  melius  Hoc 
in  morbo  cum  adhibentur,  debilitas  et  hu¬ 
morum 

*  Celeb.  Gregorii  Praeleft.  Clin. 

morum  ad  putredinem  proclivitas  tantae 
cum  fubfint,  partes  diligenter  attenden¬ 
dum.  Antequam  admoventur,  fi  partes 
frigeant,  fovendae,  vel  fricandae,  et  dein¬ 
de  panno  laneo  calido  ficcoque  involven¬ 
dae,  ut  materia  exudans  abforbeatur.  Si 
flranguria  oritur,  liquores  mucilaginofos 
liberaliter  bibat  aegrotus,  vel  artubus  ap¬ 
plicetur  oleum  camphoratum  *.  Cum  fin- 
gultus  aegrotum  invadit,  pro  epifpafticis 
finapifmi  regioni  epigaftricae  cum  commo¬ 
do  admoventur,  quoniam  magis  fubito  a- 
gunt,  et  faepius  quam  epifpaftica  applicari 
poffunt. 

Balneum  calidum . — Hoc  remedium  ab 
antiquioribus,  ut  fcripta  eorum  teftantur, 
multum  fuit  adhibitum  ;  fed  ab  hodiernis, 
nifi  per  paucos  annos  proxime  elapfos,  fere 
neglectum.  Calor  balnei  vafcula  extrema 
ftimulat,  et  per  humiditatem  ea  quoque  re¬ 
laxat  ;  et  igitur  ftimulus  tutus,  et  ad  fpaf- 
mum  horum  vaforum  folvendum  optime 

accommo- 


*  Clar.  Homii  Praeled. 

accommodatus,  effe  videtur.  Totum  au¬ 
tem  corpus  immergere  et  in  primis  difficile 
et  incommodum,  et  ob  magnam,  quae  fub- 
eft,  debilitatem,  aegrotus  non  abfque  peri¬ 
culo  dimoveri  poteft.  Igitur  fomenta  pro 
eo  extremis  partibus  admota,  judicio  no- 
ftro,  fufficient.  In  fyftema  enim  nervo- 
fum  agendo,  relaxationem  partis,  et  per 
c®nfenfum,  totius  corporis  faciunt  ;  unde 
fomnum  inducunt,  deliriumque  levant,  fic 
interdum  non  parum  profunt.  Cruribus 
ad  poplites  ufque  panni  lanei  applicandi 
funt  modice  calidi  et  parum  humidi  ;  aqua 
enim,  fi  nimia  adfit,  evaporando  frigefcens 
perfpirationem  magno  cum  aegroti  pericu¬ 
lo  fupprimit.  Licet  comprimendo  admo¬ 
dum  exficcentur,  vapores  tamen  circa 
partem  adeo  diffundunt,  ut  effedus  exop¬ 
tatos  edant.  Per  femihoram  et  amplius 
continuari  poffunt,  et  pro  re  nata,  vel  fla- 
tim  vel  ex  idoneis  intervallis,  veluti  hora¬ 
rum  aliquot,  repeti  debent.  Cum  delirium 
affedufve  fpafmodici,  ut  tendinum  fubful- 
tus,  accedunt,  per  ftimulum  leniffimum, 

D  quo 

quo  nervos  afficiunt,  et  relaxationem^ 
quam  generant,  non  tantum  fomnum  in¬ 
ducunt,  fed  excretiones  quoque  et  fecre- 
tiqnes  promovent. 

Detraftio  /anguinis  per  cucurbitulas  cru¬ 
entas . — Emeticis  adhibitis,  et  primis  viis 
rite  purgatis,  fi  dolor  capitis  etiamnum 
manet,  eundem  a  ventriculo  non  proficifci 
concludere  licet.  Si  fignis  inflammationis 
topicae  evidentibus,  ut  arteriarum  tempo¬ 
rum  pulfatione,  et  impetu  fanguinis  ad  ca¬ 
put  manifefto  ftipetur,  cucurbitulae  cruen¬ 
tae  temporibus  admotae  magnopere  pro- 
defle  poflunt,  et  hirudinibus  applicatis  ef*- 
ficaciores  et  tutiores  funt,  quod  quamlibet 
fere  fanguinis  quantitatem  hoc  modo  elice¬ 
re  valemus.  Si  curfus  fanguinis  inufitatus 
pulmones  verfus  fit,  quod  nonnunquam  in 
febribus  quam  maxime  putridis  incidere 
folet,  fanguis  lateri  per  cucurbitulas  de¬ 
tractus,  cum  talis  fanguinis  miffio  corpus 
parum  infirmet,  figna  levabit.  Caeterum, 
cura  adhibenda,  ne  plus,  quam  quod  om¬ 
nino  neceflarium  fuerit,  educatur ;  quoni¬ 

am  hoc  debilitatem  adauget.  Si  delirium, 
ante  mite,  fubito  ferox  evadit,  proderit 
ex  arteriis  temporum  fanguis  emiffus. 

Sales  medii. — Horum  plerique,  qui  in 
febribus  ufurpantur,  ex  alkali  vegetabili 
fixo,  et  interdum  ex  volatili,  acidoque  ve¬ 
getabilium  nativo,  confiant.  Secretionem 
urinae  promovent,  et,  fi  corpus  calidum  fer¬ 
vetur,  diaphorefin  lenem  excitant.  Con¬ 
tra  vomitum,  qui  toties  in  febribus  incidit, 
idoneis  evacuationibus  prius  adhibitis,  in- 
figniter  funt  efficaces.  In  hoc  morbo  fem- 

per  dandi,  dum  effervefcunt,  vel  acidum 

s  \ 

prius*  deinde  alkali  fiimendum,  quod  faciet 
Ut  in  ventriculo  certius  effervefcant.  Ae> 
fixus,  inter  efFervefceridum  expeditus,  vim 
putredini  inimiciffimam  habet,  et  quamli¬ 
bet  materiam  putrefcentem,  quae  in  ven¬ 
triculo  fupereft,  corrigit.  Et  profe&o  hauf- 
tus  falinus,  flatu  effervefcentiae  datus,  et 
per  fpatium,  quod  febres  notis  putredinis 
ftipatae  habent,  frequenter  reiteratus  fuc- 
ceflu  cum  profperrimo  fuit  adhibitus  *. 

Sudorijica . 


*  Vide  Dr  Dobfon,  De  Aere  Fixo, 

Sudorifica . — Ob  debilitatem  et  humorum 
ad  putredinem  proclivitatem  omnes  hoc  in 
morbo  evacuationes  liberales,  utpote  quae 
debilitatem  adaugeant,  noxae  funt.  Quo¬ 
circa  fudorifica  non  adhibenda  funt ;  fuda- 
tionem  enim  movere  et  putredinem  auget, 
et  corpus  multo,  quam  ante,  infirmius  red¬ 
dit.  Si  vero  fudorifica  unquam  adhibenda 
fint,  lenia,  antifeptica,  et  refrigerantia,  qua¬ 
lia  funt  acida  vegetabilia*  maxime  conve¬ 
niunt;  haec  enim  in  fuperficiem  corporis 
infigniter  agunt,  et  cor  ct  arterias  minus 
irritant.  Camphora  idem  praeftare  fertur. 
iEger  non  ftragulis  onerandus,  nec  fudor 
calore  magno  extorquendus,  fed  liquoribus 
tepidis  promovendus,  ut  decocto  hordeaceo 
vel  avenaceo,  quod  fuccus  limonum,  potiuf- 
ve  vinum  adjundhim,  gratum  reddit.  Haec 
medendi  ratio  adhibita,  aliquo  recens  infec¬ 
to,  febrem  forfitan,  quae  alioquin  orta  fu- 
iflet,  ex  toto  praecaveret. 

Emetica . — Haec  in  febribus  impraefen- 
tiarum  multum  adhibentur  ;  de  modo  vero 
ea  adhibendi  medici  differunt,  alii  plena 

vomitio, 

vomitio,  alii,  contra,  naufea  tantum  move- 
atur,  fuadentes.  Sub  initium  morbi,  fi  con¬ 
tagionem  adeffe  fufpiceris,  emeticum  tem- 
peftive  fumptum  progreffui  ejus  ulteriori, 
occurrere  poteft.  Ad  plenam  autem  vo¬ 
mitionem  excitandam  optime  accommoda¬ 
tur  pulvis  ipecacuanhae.  Plurimum  faepe 
prodeft  plena  vomitio ;  namque  pituitam 
vifcidam  evacuat,  du&us  biliferos  et  pan¬ 
creaticum  emulget,  et,  cum  vifcera  abdo¬ 
minis  agitet,  circuitum  fanguinis  et  fecre- 
tiones  promovet,  vafcula  ventriculi  excer¬ 
nentia  aperit,  et,  curfum  fanguinis  ad  fuper- 
ficiem  corporis  faciendo,  cutem  ubique  hu- 
midam  efficit.  Sub  initium  morbi,  pulvis 
ipecacuanhae,  cujus  dofin  accuratiffime  no¬ 
vimus,  dari  poteft;  fed  cura  adhibenda,  ne 
dofis  nimis  faepe  repetatur ;  namque  peri¬ 
culum  eft  ne  aegrum  nimis  debilitet. 

Cum  febres  plane  et  manifefte  invafe- 
runt,  emetica,  ut  naufeam  excitent,  adhi¬ 
bent  medici.  Huic  conlilio  accommodan¬ 
tur  varia  ex  antimonio  praeparata,  qualia 
/ 

funt  calx  antimonii  nitrata,  tartarum  eme¬ 
ticum, 

ticum,  &c.  quod  ufu  eorum  curfus  fangui- 
nis  ad  fuperficiem  magis  diuturnus  fit.  Cae- 
terum,  tartarum  emeticum  faepiflime  adhi¬ 
betur,  quippe  cujus  dofis  fatis  certo  flatui 
poffit,  cuique  omnium  reliquorum  dotes 
plane  infint.  Hoc  ex  aqua  folutum,  et  i- 
donea  poft  intervalla  quantitatibus  exiguis 
datum,  impetum  fanguinis  ad  fuperficiem 
corporis,  naufeam  movendo,  facit,  et  vi  an-* 
tifpafmodica  vaforum  extremorum  fpaf- 
mum  depellit.  In  ventriculum  diutius, 
quam  reliqua,  agit,  et,  licet  pars  ejus  exi¬ 
gua  vomitione  rejiciatur,  quod  fupereft  py¬ 
lorum  tranfit,  et  alvum  folvit.  Per  totum, 
quod  habet  hic  morbus,  fpatium,  non  pa¬ 
rum  curae  adhibendum  eft,  ne  faeces  in 
inteftinis  accumulentur.  Igitur  enemata 
ex  aqua  calida  confe&a,  vel  fru&us  taina- 
rindorum,  vel  alia  laxantia  antifeptica  ex  ea 
diffoluta,  quotidie,  vel  diebus  alternis,  dan¬ 
da,  quo  alvus  per  totum  morbi  curfum  mo¬ 
dice  foluta  teneatur. 

Venaefe£hot— Signa  inflammationis  fub  i- 
nitium  hujus,  aeque  ac  aliarum  febrium, 

quas 

quas  poftea  notae  putredinis  comitantur* 
femet  nonnunquam  oftendunt.  Pringeli- 
us  illuftris  fub  initium  aliquantum  fangui- 
nis  plerumque  detraxit,  et  propter  tigno¬ 
rum  quorundam  violentiam  talis  exinani¬ 
tio,  et  quidem  fatis  copiofa,  haud  raro  ne- 
ceflaria  videtur.  Magnas  tamen  detractio¬ 
nes  generales,  vires  pulfuum  arteriarum 
imminuendo,  et  dolorem  capitis  delirium¬ 
que  faciendo,  evidenter  nocere  notavit. 
Quanquam  enim  fanguis  crufta  coriacea 
albida  nonnunquam  tegeretur,  ejus  ta¬ 
men  detraCtio  incommodo,  immo  periculo, 
erat  *. 

Ex  his  omnibus  rite  confideratis,  detrac¬ 
tionem  fanguinis  generalem,  quolibet  morbi 
tempore,  magnam  propter  debilitatem  fub- 
fecuturam,  prudentiam  fummam  requirere 
apparet.  Igitur  ad  eam,  niti  tigna  diathe- 
feos  inflammatoriae  evidentia  fubfint,  nun¬ 
quam  confugiendum. 

Alia 

*  Vide  Obfervations  on  the  Difeafes  of  the  Army. 

Alia  medicamenta ,  quae  funt  tonica  et  an - 
tifeptica confideremus  proximum  ejl . — 
E  foffilibus,  faccharum  faturni  primum  con- 
fiderandum.  Pauci  medicorum  hodie,  et 
hoc  medicamentum,  et  alia  e  plumbo  prae¬ 
parata  dare  funt  aufi.  Nulli  ex  eorum  ef- 
fe&ibus  bonis  comperti,  et  noxas,  quae  ab 
iis  foleant  oriri,  omnes  adeo  norunt,  ut  ufu 
eorum  interno  debeat  abftineri.  Certa 
quantitate  fumpta,  potentiflimum  venenum 
evadunt. 

Quae  efficaciffima  funt,  et  in  quibus  fum- 
mam  fiduciam  collocamus,  ea  funt  cortex 
Peruvianus  et  vinum. 

Cortex  Peruvianus — De  modo,  quo  hoc 
medicamentum  in  corpus  agat,  acriter  cer¬ 
tarunt  medici;  alii  id  in  humores,  alii  in 
fyftema  nervofum, agere  contendentes.  Cae- 
terum,  fententia  prior,  quae  vi  antifeptica 
in  humores  agere  ponit,  fundamento  pa¬ 
rum  flabili  inniti  videtur.  Cum  vero  fe¬ 
bribus  in  intermittentibus,  ante  paroxyfmum 
reditui  atoniae,  unde  recurfus  paroxyfmi 
ipfius  videatur  pendere,  occurrendi  confilio 
,  detur ; 

detur;  cum  fubitos  efFe&us  edat  fumptus, 
cumque  iidem  fmt  fugaces;  in  ulu  enim  e- 
jus,  poft  paroxyfmos  fublatos,  quo  curatio 
abfolvatiir,  aliquamdiu  perflare  necefle  eft  ; 
cum  eum  tam  prope  acceflionem  paroxyf- 
mi,  quam  aegrotantis  ventriculus  poflit  fer¬ 
re,  dare  conveniat  ;  cum  in  ventriculo  tarde 
folvatur ;  cum  repente  agat,  certis  corpo- 
iis  partibus  gangraena  laborantibus  externe 
applicatus,  vel  interne  affiimptus  ;  cumque, 
denique,  in  omnibus  debilitatis  exemplis,  fi¬ 
ne  ulla  humorum  ad  putredinem  proclivita¬ 
te,  magnopere  profit,  vix  fieri  poteft,  quin 
in  fyftema  nervofum,  prius  quidem  in  ner¬ 
vos  ventriculi  proprios,  agere,  deinde  vim 
luam  falutiferam  cum  reliquo  fyftemate 
nervofo  communicare,  haud  dubii  conclu¬ 
damus.  Effedms  ejus  vero  tonici  funt  ; 
namque  in  auxilium  omnium  morborum, 
qui  a  debilitate  pendent,  vel  quorum  debi¬ 
litas  pars  eft,  promptiflimus  eft.  Hinc  plane 
manifefteque  conflabit,  quonam  hujus  mor¬ 
bi  tempore  ad  coi  licem  decurratur  oportet. 

* 

Primis  viis  per  emetica  antiinonialia  et  ene- 

’  E  mata, 

-  v  I 

* 

mata,  uti  fupra  praeceptum,  rite  purgatis, 
ii  nulla  inflammatio  loco  propria,  vel  im¬ 
petus  fanguinis  caput  pulmonefve  verfus 
inufitatus  fubfit,  ad  corticem  protinus  con¬ 
fugiatur,  qui  fubftantia,  largifque  quanti¬ 
tatibus  dari  debet  vino  rubro  Lufitano  ad- 
miftus.  Hoc  enim  ex  omnibus  vinis  max¬ 
ime  antifepticum.  Si  haec  forma  aegroto 
%  1  .  • 
minus  arrideat,  infufum  decodtumve  ejus 

adhiberi  petert.  Caeterum,  fubftantia  cor¬ 
ticem  dare  omnibus  aliis  eum  adhibendi 

i 

modis  et  melius  et  efficacius,  et,  nili  aliqua 
aegrotantis  proprietas  impediat,  femper  an¬ 
teponendum.  Corticem  vino,  utpote  quod 
antifepticum  praeftantiffimum  fit,  et  vires 
aegri  fuftineat,  quam  maxime  convenit  ad¬ 
jungere.  Hoc  modo  in  cubiculis  Nofoco- 
mii  Regii  Edinenus  clinicis,  fucceflu  cum 
profpernmo,  a  Gregorio  celebri  dari  vidi. 

,  Si,  quocunque  modo  fumatur,  .vomitum 
vel  diarrhoeam  moveat,  haec  levandi  opi¬ 
um  prudenter  adhibeatur;  fi  alvum,  con¬ 
tra,  nimis  aftringat,  enemata  in  alvum  im¬ 
mittantur. 


Stimu- 

Stimulantia. — Haec  tonum  fibrarum  mo- 
tricium  indiredte  augent,  fed  magis  directe 
asionem  cordis  et  arteriarum  intendunt. 
Quocirca,  in  omni  exemplo,  ubi  diathefis 
phlogiftica  vel  aliqua  inflammatio  adeft,  in- 
figniter  nocent ;  ubi  vero  debilitas  univerfa 
urget,  profunt.  Ex  omnibus  autem  flimu- 
lantibus, 'vinum  eft  optimum.  Quae  vero 
vina  maxime  aftringunt,  et  plurimum  pote- 
ftatis  antifepticae  habent,  ea  funt  optima. 
Quapropter,  reliquis  palmam  praeripit  ru¬ 
brum  Lufitanum.  Et  palato  et  flomacho 
gratum  eft,  ,et  fatis  liberaliter  dari  poteft ; 
fed,  ob  quantitatem,  quam  continet,  fpiri- 
tuofi  liquoris  copia,  aquae  idonea  dilui  de¬ 
bet.  Ufum  ejus,  et  neceflitatem  indicant 
pulfus  arteriarum  debiles,  abormes,  inter¬ 
mittentes  ;  ftercus  aut  urina,  aegrotanti  no¬ 
lenti,  excreta.  Plurimum  femper  prodefl, 
debilitate  univerfa  fubftante,  aut  aegro  mo¬ 
tum  omnigenum  refugiente,  et  dorfo  in¬ 
cumbente,  artubus  extenfis,  quod  magnam 
debilitatem  fignificat.  Largiter  dari  et  pro- 
defle  vidi  in  delirio  miti,  a  debilitate  pen¬ 
dente, 


I- 

dente,  quod  adeffe  oftendunt  idus  arteria¬ 
rum  parvuli  et  frequentes,  vultus  pallidus 
et  collapfus,  aegrotus  tranquillus  minime- 
que  ferox.  Quinctiam,  in  delirio  feroci, 
quod  magnae  debilitati  faepe  adjungitur,  in¬ 
terdum  commodo  non  parvo  effe  folct.  Vi 
fua  flimulante  et  antifpafmodica  anxietatem 
febrilem  tollit.  In  tendinum  fubfultu,  ali- 
ifque  affedibus  fpafmodicis,  qui  febrem 
comitantur,  medicamentum  potentifiimum. 

Acr  fixus  forma  enem  alum  in  alvum  ini- 
viijfus. — Diarrhoea  aliquando,  finem  morbi 
verfus,  accedit,  quae  hoc 'tempore  neuti- 
quam  prodefie  potefi; ;  contra,  aegrum  ma¬ 
gis  debilem  efficit,  mortemque  accelerat. 
Aer  fixus,  rebus  ita  fefe  habentibus,  in  ca- 
nalpm  alimentarium  immifius,  ut  obferva- 
tiones  quorundam  feriptorum  celebrium  nu¬ 
per  teftantur,  multum  auxilii  promittit. 
Aer  cretae  fixus,  per  acidum  vitriolieum 
explicatus,  et  per  machinam,  quae  in  fumo 
nicotianae  immittendo  adhibetur,  in  corpus 
devedus  diarrhoeam  brevi  compefcuit,  foe- 

torem  ftercoris  correxit,  et  cito  omne  fym- 
ptoma  grave  fuftulit.  Hauftus  falini  ftatu 
effervefcentiae  frequenter,  ut  fupra  compre» 
henfum,  reiterati,  hic  quoque  juvabunt,  et 
opiata  prudenter  adhibita. 

Antifpafmodica . — Horum  praecipuum  eft 
opium.  Hoc,  diathefi  inflammatoria  ab- 
fentc,  in  febribus  utile.  Secretiones  et  ex- 
cretiones  imminuit.  Liberaliter  adhibitum 

i  , 

haud  dubie  magnopere  fedat ;  et,  licet  ftu- 
porern  et  fomnum  inducat,  hic  tamen  mi¬ 
nime  reficit,  fed  fomniis,  capitis  dolore,  fen- 
fu  frigoris  et  languoris  ftipatur.  Hoc  in 
morbo,  cum  delirium  mite,  afle&ufve  fpaf- 
modici,  ut  tremores  aut  fmgultus,  aegrum 
vexant,  et  fomnum  arcent,  opium  prodefle 
folet.  Quolibet  morbi  tempore  dari  poteft, 
fi  affe&us  inflammatorii  defint,  et  aeger  vi¬ 
giliam  magnamque  inquietudinem  quera- 

i 

tur.  In  vomitionibus  gravioribus,  quae 
folutionem  tartari  emetici  funt  fubfecutae, 
hauftibus  falinis  effervefeentibus  incaffum 
tentatis,  duo  vel  tria  cicutae  grana,  opio  ad- 

jun&a, 

junfta,  et  ia  formam  pilulae  reda&a,  fuo 
ceflu  cum  feliciffimo  fuerunt  data. 

Mo/chus. — Si  hic  fit  genuinus,  plerum¬ 
que  efficaciffimus ;  fed  hoc  in  ftatu  raro 
poteft  comparari.  Vim  fedantem  habere 
videtur,  et,  fi  dofis  fit  liberalis,  fudorem 
bene  largum  elicit.  In  fingultu,  et  affe&i- 
bus  quoque  aliis  fpafmodicis,  ut  tendinum 
fubfultu  et  tremoribus,  feliciter  fuit  adhi¬ 
bitus. 

Camphora . — Quantum  et  ad  ufum  et  ad 
a&ionem  hujus  medicamenti  attinet,  me¬ 
dici  inter  fefe  longe  differunt.  Lites  vero 
fuper  his  experientia  tantum  ulterior  com¬ 
ponere  valet. 


FINIS. 

